b'\n_START_ARTICLE_\nArmuhaigus\n_START_SECTION_\nArmuvalu\n_START_PARAGRAPH_\nArmuvalu all peetakse tavakeeles silmas inimese emotsionaalset reaktsiooni alles armudes, vastamata armastusele v\xc3\xb5i katkenud armusuhtele._NEWLINE_Vahel ka s\xc3\xbcgava armumisega seotud f\xc3\xbcsioloogilist s\xc3\xbcndroomi._NEWLINE_Lisaks ps\xc3\xbc\xc3\xbchilistele ilmingutele v\xc3\xb5ib armastajal ka kehalisi s\xc3\xbcmptomeid esineda, nende hulka kuuluvad unetus, isutus, kinnisideede olemasolu jt._NEWLINE_K\xc3\xb5nekeeles nimetatakse armuvaluks murtud s\xc3\xbcdant._NEWLINE_Enamik inimesi kannatab korra v\xc3\xb5i rohkem oma elu jooksul armuvalu k\xc3\xa4es ja see\xc3\xb5ttu peetakse seda harilikult kahjutuks, kuid olenevalt isiksuset\xc3\xbc\xc3\xbcbist v\xc3\xb5ib sellel olla ka raskemaid tagaj\xc3\xa4rgi kehalistest v\xc3\xb5i ps\xc3\xbc\xc3\xbchilistest haiguslikest seisunditest enesetapu ja m\xc3\xb5rvani v\xc3\xa4lja._NEWLINE_Ps\xc3\xbchhiaatrias ei p\xc3\xb6\xc3\xb6rata seisundile harilikult v\xc3\xa4ga suurt t\xc3\xa4helepanu, kuni ei ilmne m\xc3\xa4rke suitsiidikalduvusest._NEWLINE_Armuvalu tekib sagedasti, kui inimene kaotab v\xc3\xb5i lahutab kellestki, kellega ollakse emotsionaalselt seotud (suhte l\xc3\xb5ppemine)._NEWLINE_Kuiv\xc3\xb5rd armastust peetakse surematuks v\xc3\xb5i kestvaks ning armastajatele meeldib uskuda armastusse, sellest k\xc3\xb5nekeeles ka populaarne v\xc3\xa4ljend: "... kuni surm meid lahutab"._NEWLINE_Armuvalu vormiks on ka igatsus v\xc3\xb5i armukadedus, n\xc3\xa4iteks siis kui armastatu, kellesse ollakse armunud, on juba h\xc3\xb5ivatud ega ole suhteks saadaval. Armuvalu v\xc3\xb5ib sagedamini esineda ka inimestel, kes on tagasihoidliku v\xc3\xb5i h\xc3\xa4beliku iseloomuga, ega julge oma tunnetest r\xc3\xa4\xc3\xa4kida. Ka selline olukord v\xc3\xb5ib viia ps\xc3\xbc\xc3\xbchiliste h\xc3\xa4ireteni nagu armastatu ahistav j\xc3\xa4litamine (inglise keeles stalking)._NEWLINE_Armuvalu v\xc3\xb5ib tabada ka lapsi, kelle armastus ei leia vastuarmastust vanemate v\xc3\xb5i \xc3\xb5dede-vendade poolt.\n_START_SECTION_\nArmuhaigus kirjanduses\n_START_PARAGRAPH_\nKirjanduses kujutatakse armastussuhte l\xc3\xb5ppu armuhaiguse t\xc3\xb5ttu sageli \xc3\xbchele v\xc3\xb5i teisele osapoolele traagilisena. Klassikaline n\xc3\xa4ide on _NEWLINE_saksa kirjaniku Johann Wolfgang von Goethe 1774. aastal avaldatud kiriromaan "Noore Wertheri kannatused"._NEWLINE_Kirjanduses kujutati armuhaigust juba antiikajal. Kreekas s\xc3\xbcndinud kirjamees ja keskmise platonismi esindaja Plutarchos kirjutas novelli Sappho ja Antiochose armuloo kohta._NEWLINE_Vana-Kreeka poetessi Sapphot seostatakse lesbilise armastusega. Legendi kohaselt otsustas ta armastusep\xc3\xbc\xc3\xbcdluses, olles armastaja, valida enesetapu ja h\xc3\xbcppas Lesbose saarel kaljult alla. Samas on Sappho surma asjaolud m\xc3\xbc\xc3\xbctilised.\n_START_SECTION_\nAjalugu\n_START_PARAGRAPH_\nMeditsiin tegeles armuhaigusega juba enne Avicennat. Nii n\xc3\xa4iteks kutsus legendi j\xc3\xa4rgi S\xc3\xbc\xc3\xbcria kuningas Seleukos Erasistratose (umbes 330-250 eKr) oma poega prints Antiochost ravima. Printsi pulss muutus, kui tuppa sisenes kasuema Stratonike. Sellest j\xc3\xa4reldas Erasistratos, seostades pulsi s\xc3\xbcdamet\xc3\xb6\xc3\xb6ga, et prints p\xc3\xb5eb armuhaigust \xe2\x80\x93 ta tervenes._NEWLINE_Sarnaseid armuravijuhtude kirjeldusi v\xc3\xb5ib leida ka Hippokratesel ja Galenosel. Tolle aja kuulsad arstid m\xc3\xa4\xc3\xa4rasid haiguse raviks sugu\xc3\xbchte. Galenose arvates pidanuks mehed, selleks et terveks j\xc3\xa4\xc3\xa4da, armatsema ka siis, kui nad sellest naudingut ei saa._NEWLINE_Araabia arst Avicenna kirjeldas armuhaigust teoses "Arstiteaduse kaanon". Avicenna m\xc3\xa4\xc3\xa4ras raviks kas sugu\xc3\xbchte, kui usk ja seadus v\xc3\xb5imaldasid, v\xc3\xb5i t\xc3\xa4nap\xc3\xa4eva m\xc3\xb5istes kognitiiv-k\xc3\xa4itumusliku teraapia vorme. T\xc3\xa4nap\xc3\xa4eval on esimesena mainitu valdavalt keelatud raviv\xc3\xb5te._NEWLINE_Keskajal peeti sageli armuhaiguse p\xc3\xb5hjuseks "eluj\xc3\xb5udu", mis kutsus ajuvatsakeses, kus asus virtus aestimativa, esile p\xc3\xb5letiku virtus imaginative piirkonnas. Armuhaigust peeti ka kurtuaasse armastuse vormiks.\n_START_SECTION_\nT\xc3\xa4nap\xc3\xa4eva meditsiin\n_START_PARAGRAPH_\nT\xc3\xa4nap\xc3\xa4evased aju-uuringud pakuvad h\xc3\xbcpoteese romantilise armastuse aktiveerivate ja m\xc3\xb5\xc3\xb5detavate toimete kohta keskn\xc3\xa4rvis\xc3\xbcsteemi (vt ka allpool bioloogilised ja ps\xc3\xbchholoogilised k\xc3\xa4sitlused; armastuse neurobioloogia). Nii on \xc3\xbche funktsionaalse magnetresonantstomograafia uuringu kohaselt, milles osalejad t\xc3\xa4itsid eelnevalt kirgliku armastuse skaala (Passionate Love Scale), suurajukoore aktiivsuses kuvada muutuseid, mis on aga armastatu ja s\xc3\xb5brapiltide vaatamisel erinevad/eristatavad._NEWLINE_Selle h\xc3\xbcpoteesi tagasiulatuvat j\xc3\xb5udu on raske hinnata, kuiv\xc3\xb5rd puudub konsensus t\xc3\xa4nap\xc3\xa4eva sotsiaalv\xc3\xb5rgustike vaatamisk\xc3\xa4itumise bioloogiliste toimete kohta aju n\xc3\xa4gemisv\xc3\xa4ljadesse. Primaatide sotsiaalk\xc3\xa4itumise uuringutulemused n\xc3\xa4itavad, et ka neil on n\xc3\xa4gemisstiimulite t\xc3\xb6\xc3\xb6tlus arenenud ja nad on v\xc3\xb5imelised vangistuses olles r\xc3\xbchma liikmeid n\xc3\xa4iteks puuteekraanil kuvatud\xc2\xa0fotodel ka n\xc3\xa4gupidi tuvastama._NEWLINE_Marazziti jt (1999) uurisid veenivere monoamiinse neurotransmitteri 5-HT tasemega seonduvat alla 30-aastastel v\xc3\xa4rskelt armunutel, kes veel ei olnud seksuaalset l\xc3\xa4vimist alustanud, ja obsessiiv-kompulsiivse h\xc3\xa4irega patsientidel. Uurimistulemused olid m\xc3\xb5lema uuringur\xc3\xbchma puhul alla normaaltaseme. Uurijate arvates v\xc3\xb5ib esineda ps\xc3\xbc\xc3\xbchilisi kattuvusi ka depressiooni ja maaniaga, seega v\xc3\xb5ib-olla saaks armuhaigust kaasaja t\xc3\xb5endusp\xc3\xb5hises meditsiinis vaadelda bipolaarse h\xc3\xa4irena (obsessiiv-kompulsiivne armastus)._NEWLINE_Renessansi ajal arvati, et tegu v\xc3\xb5ib olla p\xc3\xa4rilike teguritega, ja et enamik inimesi, kes haiguse k\xc3\xa4es kannatasid, olid sellele vastuv\xc3\xb5tlikumad. Kuid lapsed, vanurid, eunuhhid ja impotendid olevat haiguse vastu immuunsed. Armuhaiguse sooline esinemine on varieeruv, seda esineb nii meestel kui ka naistel._NEWLINE_T\xc3\xa4nap\xc3\xa4eval pulssi ja verer\xc3\xb5hku s\xc3\xb5rmedega m\xc3\xb5\xc3\xb5ta ei soovitata, selleks on verer\xc3\xb5hum\xc3\xb5\xc3\xb5tjad. Kaasajal vaadeldakse sarnase s\xc3\xbcmptomaatikaga seisundite tegureid spetsiifilisemalt, erinevate erialade l\xc3\xb5ikes ka arstide poolt. Nii n\xc3\xa4iteks on h\xc3\xbcpertoonia s\xc3\xbcdame-veresoonkonna haigus ja ravimeid saab v\xc3\xb5tta. Paraku v\xc3\xb5ivad mitmed ravimid p\xc3\xb5hjustada kaasuvaid haiguseid (suurenenud HI-viiruse levik vanadekodude patsientidel, Parkinsoni ja Alzheimeri t\xc3\xb5ve k\xc3\xa4es kannatavate geriaatriliste patsientide professionaalsete hooldajate uuringud, kus kaevatakse patsientide/klientide seksuaalse ahistamise \xc3\xbcle jne) ja neid omakorda saaks erinevate teadusalade raames kestevuuringutega m\xc3\xb5\xc3\xb5ta._NEWLINE_Pole selge, kas m\xc3\xb5ned t\xc3\xa4nap\xc3\xa4eval uuritavad nn romantilise armastuse bioloogilised, f\xc3\xbcsioloogilised, ps\xc3\xbc\xc3\xbchilised jmt s\xc3\xbcmptomid on romantiline armumine, vastamata armastus v\xc3\xb5i seksuaalne vastamata kirg, v\xc3\xb5i tuleks neid k\xc3\xa4sitleda k\xc3\xb5rvalekalletena.'